[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Artistoj tra la mondo adiau\u0306as la kreinton de Mafalda"}, {"text_idx": "#000005", "text": "Quino vizitas ekspozicion dedic\u0302itan al la 50-a datreveno de Mafalda en septembro 2014. Foto de la Ministerio pri kulturo de Argentino/Flickr (CC BY-SA 2.0)"}, {"text_idx": "#000006", "text": "La 30-an de septembro forpasis la 88-jara premiita argentina desegnisto Joaqui\u0301n Salvador Lavado Tejo\u0301n. Li estas pli konata kiel Quino, la kreinto de la fama bildstria rolulo Mafalda \u2014 la revolucia, feminista, mediprotektanta kaj humanista knabino, kiu konkeris la korojn de kelkaj generacioj."}, {"text_idx": "#000007", "text": "La morto de Quino okazis tagon post la 56-a datreveno de la unua publikigo de Mafalda. La novaj\u0302o tuj atingis c\u0302iujn angulojn de la mondo kaj inspiris elkorajn tributojn de sennombraj amaskomunikiloj, artistoj kaj publikaj personoj."}, {"text_idx": "#000008", "text": "La bildstrio pri Mafalda ig\u0302is unu el la plej konataj hispanlingvaj bildstrioj kaj estis tradukita al pli ol 30 lingvoj, inkluzive de la indig\u0302ena gvarania lingvo. G\u0302ia rakonto pri politiko, socio, mediprotektado kaj feminismo estas universala kaj plu aktuala nuntempe."}, {"text_idx": "#000009", "text": "Klasika Mafalda-bildstrio kun g\u0302ia akra politika humuro. Foto de \u201c\u00a1\u00a1\u00a1!\u201d/Flickr (CC BY-NC-SA 2.0). La bildstrio tekstas: \u201cDEMOKRATIO (de la greka demos, popolo, kaj kratos, potenco). Registaro kie la popolo montras sian suverenecon.\u201d"}, {"text_idx": "#000010", "text": "Same kiel multaj verkoj de Quino, Mafalda estis multe diskutata siatempe. Kun sia subtila humuro, s\u0302i sukcesis superi la cenzuron de la argentina diktaturo, kvankam s\u0302i estis malpermesita de la diktatoro Augusto Pinochet en C\u0302ilio."}, {"text_idx": "#000011", "text": "Aldone al presitaj amaskomunikiloj (bildstrioj, magazinoj kaj libroj), Mafalda kaj s\u0302iaj amikoj aperis en siaj propraj televidserioj. En nuraj nau\u0306 jaroj (1964 g\u0302is 1973) s\u0302i konkeris la tutan mondon kaj ig\u0302is \u201cuniversala simbolo de ribelo kaj kredo je pli bona mondo\u201d."}, {"text_idx": "#000012", "text": "Reage al la morto de Quino, sociaj retoj estis inunditaj per liaj bildstrioj kaj tributoj de aliaj grafikistoj el Argentino kaj la tuta mondo."}, {"text_idx": "#000013", "text": "Jena mesag\u0302o venas de Liniers, argentina bildstriisto nun log\u0302anta en Usono:"}, {"text_idx": "#000022", "text": "La vaste konata grafikisto-humuristo Tute (la filo de la fama bildstriisto Caloi) adiau\u0306is Quino, desegnante por li:"}, {"text_idx": "#000025", "text": "Artistoj tra la mondo ankau\u0306 montris sian respekton al Quino. La greka bildstriisto Panos Zacharis kreis tiun c\u0302i ilustraj\u0302on:"}, {"text_idx": "#000029", "text": "\u2014 tira co\u0301mica Magola (@naniopina) September 30, 2020"}, {"text_idx": "#000032", "text": "Quino vai fazer falta para o mundo. Agora, ele esta\u0301 no pantea\u0303o dos deuses dos quadrinhos, e seu legado e\u0301 simplesmente ineguala\u0301vel. Se eu sou cri\u0301tico em meu trabalho hoje, e\u0301 porque ele me ensinou isso em seus livros. /RtBffCquvf"}, {"text_idx": "#000034", "text": "Al la mondo mankos Quino. Nun li estas en la panteono de la bildstriaj dioj kaj lia heredaj\u0302o estas senegala. Mi estas tiom kritika rilate mian verkaron hodiau\u0306 pro tio ke mi lernis de li."}, {"text_idx": "#000035", "text": "La c\u0302ilia bildstriisto Nagu\u0301 montris sian aprezon de la heredaj\u0302o de Quino:"}, {"text_idx": "#000041", "text": "La venezuela bildstriisto EDO Ilustrado kundividis influon, kiun Mafalda faris sur generaciojn de infanoj:"}, {"text_idx": "#000045", "text": "Kaj hondura ilustristo Allan McDonald montras sian doloron en la bildo de Mafalda:"}, {"text_idx": "#000051", "text": "Mankas duboj ke la heredaj\u0302o de Quino kaj liaj instruoj vivos eterne en la homaj koroj, kaj lia verko plu lumigos sekvontajn generaciojn."}, {"text_idx": "#000052", "text": "Arto kaj kulturoCivitanaj komunikilojFres\u0302a Novaj\u0302oHumuro"}, {"text_idx": "#000062", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000064", "text": "Speciala danko al niaj multaj subtenantoj"}]